简少华山人
包梧 (Ming)
上林探石髓，误斸苍龙耳。入海登玄龟，折彼珊瑚枝。苍龙不醒夜流血，破玉山前飘绛雪。绀珠入手郁嵯峨，移种瑶圃生微波。少年公子天都客，肮脏风尘髯似戟。朝从青海泛青槎，暮宿商山餐紫霞。枕中鸿秘琳琅篆，丹砂白石成九转。山经水谱那得知，赤龙鞭日回夕曦。回首天渊路未极，返君初服瑶池侧。